cyanic-selkie/wikianc huggingface dataset:
โมบิลสูทกันดั้มดับเบิลโอ เดอะมูฟวี่: การตื่นของผู้บุกเบิก
โมบิลสูทกันดั้มดับเบิลโอ เดอะมูฟวี่: การตื่นของผู้บุกเบิก (劇場版 機動戦士ガンダム00 -A wakening of the Trailblazer- (Gekijōban Kidō Senshi Gandamu Daburu Ō -A wēkuningu obu za Torēruburēzā-), Mobile Suit Gundam 00 the Movie: A Wakening of the Trailblazer) เป็นภาพยนตร์อนิเมะซึ่งมีเนื้อหาต่อเนื่องจากอนิเมะทางโทรทัศน์ชุดโมบิลสูทกันดั้มดับเบิลโอ มีเนื้อหาเกี่ยวกับการต่อสู้ของกลุ่มองค์กรติดอาวุธเอกชน "เซเลสเชี่ยล บีอิ้ง" ในช่วง 2 ปีหลังจากจบเหตุการณ์ในภาคโทรทัศน์ โดยเป็นการต่อสู้กับสิ่งมีชีวิตต่างดาวที่ไม่มีใครรู้จักมาก่อน ซึ่งถูกเรียกชื่อว่า "ELS" นับได้ว่าเป็นซีรีส์กันดั้มชุดแรกที่มีเนื้อหากล่าวถึงสิ่งมีชีวิตจากต่างดาว
ภาพยนตร์เรื่องนี้ออกฉายรอบปฐมทัศน์ที่ประเทศญี่ปุ่นและประเทศสิงคโปร์เมื่อวันที่ 18 กันยายน ค.ศ. 2010 ออกฉายในงาน New York Anime Festival เมื่อวันที่ 10 ตุลาคม และในงาน Anime Festival Asia ในวันที่ 13 พฤศจิกายน ปีเดียวกัน ทั้งนี้ ซันไรส์ได้ตัดสินใจทำคำบรรยายบทภาพยนตร์เป็นภาษาอังกฤษอย่างเป็นทางการสำหรับอนิเมะชุดกันดั้ม โดยนำร่องจากภาพยนตร์เรื่องนี้ในรอบการออกฉายที่ประเทศสิงคโปร์ หลังจากนั้นจึงได้มีการจัดจำหน่ายในรูปแบบ Blu-ray และ DVD ที่ญี่ปุ่น เมื่อวันที่ 25 ธันวาคม ค.ศ. 2010
สำหรับในประเทศไทย ลิขสิทธิ์ในการจำหน่ายภาพยนตร์ "โมบิลสูทกันดั้มดับเบิลโอ เดอะมูฟวี่: การตื่นของผู้บุกเบิก" เป็นของบริษัท DEX เช่นเดียวกับแอนิเมชั่นทางโทรทัศน์ชุดโมบิลสูทกันดั้มดับเบิลโอ
ออร์บิต
ออร์บิต สามารถหมายถึง
อันดริวส์ เอินเกิลมันน์
อันดริวส์ เอินเกิลมันน์ (23 มีนาคม ค.ศ. 1901 – 25 กุมภาพันธ์ ค.ศ. 1992) เป็นนักแสดงชายรัสเซีย แต่เกิดที่เยอรมัน
ป๊อกเด้ง
ป๊อกเด้ง เป็น เกมไพ่และการพนันแบบหนึ่งของไทย การเล่นป็อกเด้งจำเป็นต้องมีเจ้ามือและลูกมือ วิธีการชนะคือต้องรวมแต้มไพ่ในมือให้สูงกว่าแต้มไพ่ของเจ้ามือ
ตัวอย่าง
ตารางต่อไปนี้เริ่มต้นด้วยประเภทไพ่ในมือที่มีค่าแต้มมากที่สุดคือ ป๊อก และเรียงลำดับลงไปจากมากไปหาน้อย ดังตารางที่มีการแสดงตัวอย่างต่อไปนี้
Acanthoscurria theraphosoides
Acanthoscurria theraphosoides เป็นสปีชีส์ของแมงมุมจากวงศ์ Theraphosidae (แมงมุมทารันทูล่า) พบในเปรู โบลิเวีย บราซิล และเฟรนช์กายอานา
ลักษณะ
เอฟ. โอ. พิกการ์ด-เคมบริดจ์ (F. O. Pickard-Cambridge) เก็บตัวเมียโตเต็มวัยมาเป็นตัวอย่างอ้างอิง (holotype) ระหว่างการเดินทางไปยังลุ่มแม่น้ำแอมะซอนตอนล่าง หรือโดยเจาะจงคือ รัฐปาราของบราซิล เขาเรียกสปีชีส์นี้ว่า Acanthoscurria brocklehursti ซึ่งในปัจจุบันถือว่าเป็นชื่อพ้องของ A. theraphosoides ตัวอย่างดังกล่าวถูกนำไปเก็บไว้ที่พิพิธภัณฑ์ประวัติศาสตร์ธรรมชาติในลอนดอน เขาอธิบายสปีชีส์นี้จากการสังเกตตัวอย่างที่ยังมีชีวิตอยู่ว่า "มีคาราเพซสีน้ำตาลเข้มที่ปกคลุมด้วยขนละเอียดคล้ายกำมะหยี่สีน้ำตาลเทา" และ "ขาปกคลุมไปด้วยขนละเอียดสีน้ำตาลช็อกโกแลตอย่างหนาแน่น และด้วยขนยาวสีออกแดงที่ปกคลุมอย่างกระจัดกระจาย"
อนุกรมวิธาน
Acanthopalpus theraphosoides ได้รับการอธิบายรูปพรรณครั้งแรกโดย คาร์ล ลุดวิก โดลชาล (Carl Ludwig Doleschall) เมื่อ ค.ศ. 1871 ก่อนหน้าที่เอฟ. โอ. พิกการ์ด-เคมบริดจ์จะอธิบายรูปพรรณของ Acanthoscurria brocklehursti ใน ค.ศ. 1896 ซึ่งในภายหลังพอลลาและคณะได้ชำระใหม่ โดยในปัจจุบัน A. brocklehursti เป็นชื่อพ้องรองของ A. theraphosoides
สปีชีส์ที่มักสับสน
ในการเลี้ยงสัตว์แปลกต่างถิ่น (exotic pet) มักมีการซื้อขายสปีชีส์อื่นอย่างไม่ถูกต้องนักในชื่อ Acanthoscurria brocklehursti ซึ่งมีขนาดใหญ่กว่าและมีแถบสีสว่างสลับเข้มที่ขา บางครั้งอาจถูกเรียกว่าทารันทูล่ายักษ์สีดำขาว เนื่องจากความกว้างที่วัดขาข้างหนึ่งไปยังคู่ตรงข้ามสามารถกว้างได้ถึง 18–23 เซนติเมตร ในความเป็นจริงทารันทูล่าชนิดนี้เป็นเพียงพันธุ์ (variant) ทางภูมิภาคที่มีแถบสีบางกว่าของ Acanthoscurria geniculata ซึ่งมาจากลุ่มน้ำแอมะซอนเช่นเดียวกันกับ Acanthoscurria theraphosoides
ดาบปลายปืน เอ็ม 9
ดาบปลายปืนรุ่น เอ็ม 9 (M9) เป็นมีดอเนกประสงค์และดาบปลายปืน นำมาใช้โดยสหรัฐอเมริกาอย่างเป็นทางการตั้งแต่ปี พ.ศ. 2527 (1984) มันมีฝักดาบที่มีลักษณะพิเศษโดยสามารถนำไปใช้เป็นตัวตัดลวดได้ ผู้ที่ประดิษฐ์และพัฒนาดาบปลายปืนนี้คือชารล์ส เอ. "มิคกี้" ฟินน์ (Charles A. "Mickey" Finn) ภายใต้สังกัดของบริษัทวิจัยและพัฒนาของเขาเองบริษัทควาล-เอ-เท็ค (Qual-A-Tec) ซึ่งต่อมาเขาได้ทำการผลิตดาบปลายปืนรุ่นนี้ภายใต้สังกัดของโฟรบิสทรี (Phrobis III) เมื่อกองทัพได้ทำสัมปทานให้ทำการผลิตดาบปลายปืนรุ่นนี้ออกมา 325,000 เล่ม ส่วนบริษัทผู้ผลิตดาบปลายปืนรุ่นนี้ในเชิงพาณิชย์ภายใต้ชื่อทางการค้าของตนเองคือบริษัทบัคไนฟ์ (Buck Knife Company) นั้นไม่ได้มีส่วนเกี่ยวข้องกับการออกแบบดาบปลายปืน เอ็ม 9 หรือมีดรุ่นบัคมาสเตอร์ (Buckmaster) ซึ่งเป็นรุ่นต่อมาของเอ็ม 9 เลย โดยที่มีดและดาบปลายปืนทุกรุ่นนั้นถูกออกแบบโดยตัวผู้ประดิษฐ์ดั้งเดิมหรือมิคกี้ ฟินน์นั่นเอง ดาบปลายปืนเอ็ม 9 ภายใต้การออกแบบของฟินน์นั้นได้รับการยอมรับว่าเป็นที่นิยมอย่างมาก และทำให้ถูกนำไปการลอกเลียนแบบอย่างแพร่หลายในประเทศอื่นๆ ซึ่งในเวลาต่อมาการลอกเลียนแบบเหล่านี้ผิดกฎหมาย หลังจากที่ฟินน์ได้ทำการจดสิทธิบัตรสหรัฐฯ หมายเลข #4622707 ซึ่งช่วยหยุดวงจรการผลิตมีดลอกเลียนแบบได้บางส่วน แต่ยังคงมีการลอกเลียนแบบอยู่ในทวีปเอเชีย ซึ่งในบางประเทศก็มีการขายมีดลอกเลียนแบบนี้อย่างถูกกฎหมาย
หลังจากที่สัมปทานในการผลิตดาบปลายปืนระหว่างโฟรบิสทรีกับรัฐบาลสหรัฐฯ ได้สิ้นสุดลง สิทธิทางปัญญาของแบบดาบปลายปืนรุ่นนี้ก็ตกเป็นของกองทัพบกสหรัฐฯ ซึ่งได้มอบสิทธิ์ให้กับหลายบริษัทในการผลิตมีดรุ่นแปลงมาจากเอ็ม 9 หลายต่อหลายรุ่นด้วยกัน ดาบปลายปืนเอ็ม 9 ถือว่าเป็นอาวุธประจำการของกองทัพบกสหรัฐฯ (รวมถึงสังกัดทางหหารส่วนอื่นด้วย แต่ไม่รวมไปถึงนาวิกโยธินสหรัฐฯ และกองทัพอากาศสหรัฐฯ) และกองทัพในประเทศอื่นๆ ทั่วโลก มีดรุ่นนี้ยังถูกนำไปจำหน่ายในเชิงพาณิชย์อีกด้วย
ในบรรดารุ่นที่มีแบบมาจากเอ็ม 9 ที่ถูกผลิตขึ้น บางรุ่นจะมีร่องดาบ (หรือฟุลเลอร์ - Fuller พิสูจน์แล้วว่ามีคุณสมบัติทำให้เลือดที่มาจากการทิ่มแทงไหลออกไปได้โดยง่าย) แต่ในบางรุ่นจะไม่มี ทั้งนี้ก็ขึ้นอยู่กับบริษัทผู้ได้รับสัมปทานในการผลิตดาบปลายปืนในล็อตหนึ่งๆ และสเป็คที่ทางกองทัพได้กำหนดมาให้ในขณะนั้น ดาบปลายปืนเอ็ม 9 นั้นแต่เดิมถูกผลิตมาเพื่อแทนที่ดาบปลายปืนรุ่นเอ็ม 6 (M6) และเอ็ม 7 (M7) ซึ่งได้เข้าเป็นอาวุธประจำการตั้งแต่ปี พ.ศ. 2500 (1957) และ 2507 (1964) ตามลำดับ แต่ต่อมาพบว่ามันได้เข้าแทนที่อาวุธประจำการในบางสังกัดเท่านั้น ทั้งนี้ทหารส่วนมากเลือกที่จะยังคงใช้ดาบปลายปืนรุ่นเอ็ม 7 เนื่องจากดาบปลายปืนรุ่นเอ็ม 9 นั้นหักและชำรุดได้ง่ายกว่าดาบปลายปืนรุ่นก่อนมาก เพราะใบมีดที่มีลักษณะค่อนข้างบาง และมีคุณภาพแตกต่างกันไปขึ้นอยู่กับบริษัทผู้ได้รับสัมปทานในการผลิต
ตัวอย่างของดาบปลายปืนรุ่นต่อมาที่ถูกดัดแปลงมาจากดาบปลายปืนรุ่นเอ็ม 9 ได้แก่ดาบปลายปืนรุ่น เอ็ม 11 อีโอดี (M11 EOD - Explosive ordnance disposal) ซึ่งถูกออกแบบเป็นพิเศษเพื่อใช้ในการกำจัดวัตถุระเบิด ซึ่งมีส่วนประกอบพิเศษเพิ่มเข้ามาเช่นหัวกลมที่ด้ามดาบที่ใช้แทนค้อนได้ แต่ดาบปลายปืนรุ่นนี้ยังคงใช้ใบมีดและฝักดาบเหมือนกับเอ็ม 9
บริษัทผู้ผลิตดาบปลายปืนรุ่นเอ็ม 9 หลักๆ นั้นมีอยู่ด้วยกัน 4 บริษัทได้แก่บริษัทผู้รับสัมปทานของผู้ผลิตดั้งเดิมคือบริษัทโฟรบิส, บริษัทที่ได้รับสัมปทานมาจากโฟรบิสอีกทีในระหว่างช่วงรับสัมปทานแรกคือบริษัทบัค, บริษัทแลนเคย์ (LanCay) และบริษัทออนตาริโอ (Ontario) โดยที่บริษัทผู้ออกแบบคือบริษัทควาล-เอ-เท็ค โดยบริษัทนี้ได้ทำการก่อตั้งบริษัทลูกเพื่อทำสัมปทานกับรัฐบาลสหรัฐฯ อีกที คือบริษัทโฟรบิสนั่นเอง สัมปทานเริ่มต้นขึ้นในปี พ.ศ. 2530 (1987) ในขณะนั้นโฟรบิสได้ส่งมอบสัมปทานให้กับบริษัทบัคอีกทีหนึ่งก่อนที่สัมปทานจะสิ้นสุดลงในปี พ.ศ. 2532 (1989) โดยในขณะเดียวกันนั้น บริษัทบัคก็ได้นำมีดเอ็ม 9 มาจำหน่ายในเชิงพาณิชย์แล้ว ซึ่งก็จำหน่ายมาโดยตลอดจนถึง พ.ศ. 2540 (1997)
บริษัทแลนเคย์เป็นผู้รับช่วงต่อสัมปทานเป็นบริษัทแรกในเดือนมีนาคม พ.ศ. 2535 โดยรับช่วงต่อจากบริษัทบัคในการผลิตมีด 30,000 เล่ม (กลายเป็น 50,000 เล่มในเวลาต่อมา โดยมีบริษัทเจเนอรัลคัทเลอรี - General Cutlery เป็นบริษัทรับสัมปทานต่อมาอีกที) ต่อมาในปี พ.ศ. 2537 (1994) ได้มีการทำสัมปทานขึ้นมาอีกฉบับ โดยให้ทำการผลิตดาบปลายปืนรุ่นเอ็ม 9 ขึ้นมาอีก 100,000 เล่ม ในปี พ.ศ. 2542 (1999) สัมปทานอีกฉบับได้ออกมา โดยในฉบับนี้ได้แบ่งการผลิตดาบปลายปืน 25,000 เล่มให้กับสองบริษัทได้แก่บริษัทแลนเคย์และบริษัทออนตาริโอ (แบ่งการผลิตบริษัทละ 12,500 เล่ม) ต่อมาบริษัทออนตาริโอไนฟ์ (Ontario Knife Company) ก็ได้เป็นบริษัทรับผู้สัมปทานในสัมปทานหลายๆ สัมปทานมาจนถึงปัจจุบัน (รวมถึงสัมปทานปัจจุบันใน พ.ศ. 2548 ด้วย)
ส่วนในประเทศไทย การจำหน่ายมีดรุ่นนี้ไม่ผิดกฎหมาย แต่การพกพาในที่สาธารณะนั้นผิดกฎหมาย ฉะนั้น จึงพบมีดรุ่นนี้จำหน่ายอยู่ในตลาดมืด และตามอินเทอร์เน็ตเสียเป็นส่วนมาก ไม่ค่อยพบเห็นตามร้านค้าที่ขายอาวุธไว้สะสม ส่วนในกองทัพบกไทย ยังคงใช้ดาบปลายปืนรุ่นเอ็ม 7 เป็นดาบปลายปืนให้กับปืนเล็กยาวเอ็ม 16 เอ 1 (M16A1) อยู่
ประเทศเซนต์คิตส์และเนวิสในโอลิมปิกฤดูร้อน 2016
ประเทศเซนต์คิตส์และเนวิส เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติเซนต์คิตส์และเนวิสได้ส่งทีมนักกีฬาที่ผ่านการคัดเลือกทั้งหมด 7 คน เข้าร่วมแข่งขันใน 1 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
วัดศรีสังวร
วัดศรีสังวร ตั้งอยู่ที่ถนนจรดวิถีถ่อง ตำบลทับผึ้ง อำเภอศรีสำโรง จังหวัดสุโขทัย เป็นศาสนสถานในพระพุทธศาสนา เป็นชนิดวัดราษฎร์ สังคณะสงฆ์มหานิกาย เป็นวัดที่มีพระพุทธรูปปางมารวิชัย ศิลปะสุโขทัย ชนิดสำริด ขนาดหน้าตักกว้าง 147 เซนติเมตร ฐานกว้าง 142 เซนติเมตร สูงทั้งฐาน 205 เซนติเมตร ประกาศขึ้นทะเบียนเมื่อโดยกรมศิลปากร เมื่อวันที่ 18 พฤศจิกายน 2530 เล่มที่ 104 ตอนที่ 235 ให้เป็นโบราณวัตถุที่สำคัญ
ซูเปร์โกปาเดเอสปัญญา 2020 นัดชิงชนะเลิศ
ซูเปร์โกปาเดเอสปัญญา 2020 นัดชิงชนะเลิศ ตัดสินหาผู้ชนะของ ซูเปร์โกปาเดเอสปัญญา ฤดูกาล 2019–20, เป็นการแข่งขันฟุตบอลครั้งที่ 36 ของการแข่งขันฟุตบอลสเปน ซูเปอร์คัพ ประจำปี. นัดนี้ได้ลงเล่นเมื่อวันที่ 12 มกราคม ค.ศ. 2020 ที่ คิงอับดุลลอห์สปอร์ตซิตี ใน ญิดดะฮ์, ประเทศซาอุดีอาระเบีย. คู่นี้เป็นการลงเล่นของ คู่ปรับร่วมเมือง เรอัลมาดริด และ อัตเลติโกมาดริด.
เรอัลมาดริดชนะนัดนี้ 4–1 ด้วยการดวลลูกโทษ, จากผลเสมอ 0–0 ในช่วงหลังต่อเวลาพิเศษ, ทำให้ชนะเลิศรายการ ซูเปร์โกปาเดเอสปัญญา เป็นสมัยที่ 11 ของพวกเขา.
ไฮดี โบเลิน
ไฮดี โบเลิน (Heidy Bohlen) เป็นนักแสดงหญิงชาวเยอรมัน
เกรเทอ เบอร์เกอร์
เกรเทอ เบอร์เกอร์ (11 กุมภาพันธ์ ค.ศ. 1883 – ค.ศ. 1930) เป็นนักแสดงหญิงชาวเยอรมัน
การตีโฉบฉวยดูลิตเติล
การตีโฉบฉวยดูลิตเติล (Doolittle Raid) ยังเป็นที่รู้จักกันคือ การตีโฉบฉวยกรุงโตเกียว เป็นการตีโฉบฉวยทางอากาศ เมื่อวันที่ 18 เมษายน 1942 โดยสหรัฐอเมริกา บนน่านฟ้าเหนือกรุงโตเกียว เมืองหลวงของญี่ปุ่นและสถานที่อื่นๆบนเกาะฮนชูในช่วงสงครามโลกครั้งที่ 2 เป็นปฏิบัติการทางอากาศครั้งแรกเพื่อการโจมตีหมู่เกาะญี่ปุ่น ได้แสดงให้เห็นว่าญี่ปุ่นแผ่นดินใหญ่นั้นอ่อนแอต่อการโจมตีทางอากาศของอเมริกา ซึ่งทำหน้าที่เป็นการตอบโต้จากการโจมตีเพิร์ลฮาร์เบอร์ และเป็นการสร้างขวัญกำลังใจต่อประชาชนชาวอเมริกัน การตีโฉบฉวยครั้งนี้ได้ถูกวางแผนเอาไว้ ภายใต้การนำโดย และตั้งชื่อมาจากนายพล เจมส์ "จิมมี่" ดูลิตเติล แห่งกองทัพอากาศทหารบกสหรัฐ
เครื่องบินทิ้งระเบิดขนาดกลาง บี-25บี มิตเชลล์ จำนวน 16 ลำ ได้เปิดฉากด้วยการบินโดยปราศจากเครื่องบินขับไล่ในคุ้มกัน จากดาดฟ้าเรือบรรทุกอากาศยานของกองทัพเรือสหรัฐ ยูเอสเอส ฮอร์เนต ที่จอดบนทะเลน้ำลึกในมหาสมุทรแปซิฟิกตะวันตก แต่ละลำถูกบรรจุด้วยนักบินห้าคน  แผนดังกล่าวได้ออกคำสั่งให้พวกเขาทำการทิ้งระเบิดต่อเป้าหมายทางทหารในญี่ปุ่นและบินต่อเนื่องไปยังทางตะวันตกเพื่อไปถึงแผ่นดินจีน  การตีโฉบฉวยทิ้งระเบิดได้สังหารไปประมาณ 50 คน รวมทั้งพลเรือน และมีผู้ได้รับบาดเจ็บ 400 คน เครื่องบินทั้งสิบห้าลำได้บินไปถึงจีนได้สำเร็จ แต่ทั้งหมดได้บินตก ในขณะที่เครื่องบินลำที่ 16 ลงจอดที่วลาดีวอสตอคในสหภาพโซเวียต นักบิน 80 นาย มีผู้รอดชีวิต 77 นายในภารกิจ นักบินแปดนายถูกจับกุมโดยกองทัพญี่ปุ่นในจีน; อีกสามนายได้ถูกประหารชีวิตในเวลาต่อมา เครื่องบินบี-25 ที่ลงจอดในสหภาพโซเวียตได้ถูกยึดและนักบินได้ถูกกักตัวไว้เป็นเวลานานกว่าหนึ่งปีก่อนที่จะได้รับอนุญาตให้"หลบหนี"ผ่านทางอิหร่านภายใต้การยึดครองของโซเวียตด้วยความช่วยเหลือของหน่วยเอ็นเควีดี นักบินทั้งหมดในเครื่องบินทั้งสิบสี่ลำได้เดินทางกลับไปยังสหรัฐอเมริกาหรือไม่ก็ไปยังกองทัพสหรัฐ ยกเว้นเพียงนักบินหนึ่งนายได้เสียชีวิตในปฏิบัติหน้าที่
การตีโฉบฉวยครั้งนี้ได้ก่อให้เกิดความเสียหายเพียงเล็กน้อยต่อญี่ปุ่น เป็นการเพิ่มขวัญกำลังใจในสหรัฐอเมริกา ในขณะเดียวกันได้ทำให้เกิดความเคลือบแคลงในญี่ปุ่นเกี่ยวกับความสามารถของผู้นำทางทหารเพื่อปกป้องเกาะแผ่นดินบ้านเกิด แต่การทิ้งระเบิดและยิงกราดใส่พลเรือนยังทำให้ญี่ปุ่นตัดสินใจอย่างเด็ดขาดเพื่อเป็นการล้างแค้นและครั้งนี้ได้ใช้ประโยชน์เพื่อวัตถุประสงค์ในการโฆษณาชวนเชื่อ นอกจากนี้ยังได้ผลักดันแผนการของพลเรือเอก อิโซโรกุ ยามาโมโตะ เพื่อเข้าโจมตีเกาะมิดเวย์ในมหาสมุทรแปซิฟิกกลาง ซึ่งเป็นการโจมตีที่ได้ทำให้กองทัพเรือจักรวรรดิญี่ปุ่นต้องพ่ายแพ้อย่างราบคาบโดยกองทัพเรือสหรัฐในยุทธการที่มิดเวย์ ผลลัพธ์ที่ตามมาคือความรู้สึกที่รุนแรงอย่างมากในจีน ซึ่งญี่ปุ่นได้ทำการแก้แค้นจึงทำให้เกิดการเสียชีวิตของพลเรือน 250,000 คน และทหาร 70,000 นาย
จุดเริ่มต้น
การตีโฉบฉวยนี้เร่มต้นในการประชุมคณะเสนาธิการทหารที่ทำเนียบขาว เมื่อวันที่ 21 ธันวาคม 1941 ภายใต้ความต้องการของประธานาธิบดีแฟรงกลิน ดี. โรสเวลต์ที่จะตอบโต้ต่อจักรวรรติญี่ปุ่นเพื่อสร้างกำลังใจต่อสู้ให้กับชาวอเมริกันที่รู้สึกพ่ายแพ้จากการโจมตีที่เพิร์ลฮาร์เบอร์
แนวคิดของการโจมตีครั้งนี้มาจากกัปตันเรือฟรานซิส โลว์ และได้นำเสนอให้ พลเรือเอกเออร์เนสท์ เจ. คิง ในวันที่ 10 มกราคม 1942 ว่าเครื่องบินทิ้งระเบิดเครื่องยนต์คู่น่าจะบินขึ้นจากเรือบรรทุกเครื่องบินได้ หลักจากการทดลองบินขึ้นหลายครั้งจากสนามบินกองทัพเรือที่นอร์ฟอล์ค, เวอร์จิเนีย ซึ่งได้ทำเครื่องหมายรันเวย์ที่ระยะวิ่งเท่ากับความยาวรันเวย์ของดาดฟ้าเรือบรรทุกเครื่องบิน สุดท้ายการโจมตีครั้งนี้วางแผนและนำทีมโดย จิมมี่ ดูลิตเติล
ภารกิจนี้ต้องการเครื่องบินทิ้งระเบิดที่มีวิสัยทำการเกิน 2,400 ไมล์ทะเล (4,400 กม.) ในขณะที่บรรทุกระเบิดหนัก 2,000 ปอนด์ (910 กก.) ไปด้วย จะมีเครื่องบิน​อีกสามรุ่นที่เหมาะสมคือ มาร์ติน บี-26 มารัวเดอร์, ดักลาส บี-18 โบโล และ ดักลาส บี-23 ดรากอน แต่สุดท้ายก็เลือกเครื่องบินทิ้งระเบิด บี-25 มิทเชล เพื่อรับหน้าที่นี้ เพราะไม่แน่ใจว่า บี-26 จะสามารถบินขึ้นจากดาดฟ้าเรือได้หรือไม่ และ บี-23 ก็มีปีกใหญ่กว่า บี-25 เกือบ 50% ซึ่งจะทำให้เรือบรรทุกเครื่องบินไปได้น้อยลง สุดท้าย บี-18 ก็ตกไปด้วยเหตุผลคล้าย ๆ กัน
การเลือกตั้งสหพันธรัฐในแคนาดา พ.ศ. 2562
'''การเลือกตั้งสหพันธรัฐในแคนาดา พ.ศ. 2562''' จัดขึ้นเมื่อวันที่ 21 ตุลาคม พ.ศ. 2562 การเลือกตั้งครั้งนี้เป็นการเลือกตั้งสหพันธรัฐครั้งที่ 43 เพื่อเลือกสมาชิกสภาสามัญชน จำนวนทั้งหมด 338 ที่นั่ง ผลการเลือกตั้งเป็นชัยชนะติดต่อกันครั้งที่ 2 ของพรรคเสรีนิยม แต่ไม่ได้รับเสียงข้างมากในสภา ซึ่งได้ที่นั่งมากที่สุด 157 ที่นั่ง ส่วนพรรคค้านหลักอย่างพรรคอนุรักษนิยมได้รับที่นั่ง 121 ที่นั่งและยังคงรักษาการเป็นพรรคฝ่ายค้านหลักอย่างเป็นทางการไว้ได้ อันดับที่สามเป็นพรรคบล็อกเกเบกัว (Bloc Québécois) (พรรคที่สนับสนุนการแยกเอกราชของรัฐเกแบ็ก) ไดัรับที่นั่งเพิ่มขึ้นเป็น 32 ที่นั่ง อันดับที่สี่เป็นพรรคประชาธิปไตยใหม่ ไดัรับที่นั่ง 44 ที่นั่ง และเป็นผลการเลือกตั้งที่แย่ที่สุดนับตั้งแต่การเลือกตั้ง พ.ศ. 2547 พรรคกรีน ได้รับที่นั่ง 3 ที่นั่งและเป็นผลเลือกตั้งที่ดีที่สุด หลังการเลือกตั้งนาย จัสติน ทรูโด นายกรัฐมนตรีและหัวหน้าพรรคเสรีนิยม ปฏิเสธร่วมมือพรรคการเมืองอื่นที่จะจัดตั้งรัฐบาลผสม และจัดตั้งรัฐบาลเสียงข้างน้อยพรรคเดียว ถือเป็นรัฐบาลที่คะแนนเสียงคิดเป็นร้อยละที่น้อยที่สุดในประวัติศาสตร์การเลือกตั้งแคนาดา
การ์โลส กูเอยาร์
การ์โลส ฆาบิเอร์ กูเอยาร์ ฆิเมเนซ (Carlos Javier Cuéllar Jiménez) เกิดเมื่อวันที่ 23 สิงหาคม ค.ศ. 1981 เป็นนักฟุตบอลอาชีพชาวสเปน ปัจจุบันเล่นในตำแหน่งกองหลังให้กับสโมสรฟุตบอลซันเดอร์แลนด์ในพรีเมียร์ลีก
เดอะโซไซเอตีแมเนจเมนต์
เดอะโซไซเอตีแมเนจเมนต์ (The Society Management) เป็นบริษัทจัดหานักเดินแบบที่นครนิวยอร์ก ซึ่งเป็นสำนักงานทางการของเครือข่ายอีลีตเวิลด์ นอกนี้ยังเป็นสาขาย่อยของอีลีตลุก
นักเดินแบบ
นักเดินแบบที่มีชื่อเสียงในปัจจุบันของเดอะโซไซเอตีแมเนจเมนต์
มัคส์ พลังค์
มัคส์ คาร์ล แอนสท์ ลูทวิช พลังค์ (Max Karl Ernst Ludwig Planck) เป็นนักฟิสิกส์ชาวเยอรมัน ผู้บุกเบิกการศึกษาทฤษฎีควอนตัม อันเป็นส่วนสำคัญในการศึกษาฟิสิกส์สมัยใหม่ แม้ในชีวิตตอนแรกของเขาจะดูราบรื่น โดยเขามีความสามารถทั้งทางดนตรีและฟิสิกส์ แต่เขากลับเดินไปในเส้นทางแห่งนักฟิสิกส์ทฤษฎี จนเขาได้ตั้งทฤษฎีทางฟิสิกส์ที่สำคัญต่อฟิสิกส์สมัยใหม่ นั่นคือ กฎการแผ่รังสีของวัตถุดำของพลังค์ รวมถึงค่าคงตัวของพลังค์ ซึ่งนับว่าขาดไม่ได้เลยสำหรับการศึกษากลศาสตร์ควอนตัม ทว่าบั้นปลายกลับเต็มไปด้วยความสิ้นหวังจากภัยสงคราม เขาต้องสูญเสียภรรยาคนแรก และบุตรที่เกิดกับภรรยาคนแรกไปทั้งหมด จนเหลือเพียงตัวเขา ภรรยาคนที่สอง และบุตรชายที่เกิดกับภรรยาคนที่สองเพียงคนเดียว ถึงกระนั้น พลังค์ก็ยังไม่ออกจากประเทศเยอรมนีอันเป็นบ้านเกิดของเขาไปยังดินแดนอื่น
พลังค์ได้รับรางวัลโนเบล สาขาฟิสิกส์ ประจำปี พ.ศ. 2461 (มอบให้เมื่อปี พ.ศ. 2462) นอกจากนี้ สมาคมฟิสิกส์เยอรมันได้นำชื่อเขาไปตั้งชื่อรางวัล "เหรียญมัคส์ พลังค์" (Max Planck Medal) ซึ่งเขาเป็นผู้ได้รับในปีแรกร่วมกับ อัลเบิร์ต ไอน์สไตน์ เมื่อปี พ.ศ. 2471
ชีวิตวัยเยาว์
พลังค์เกิดในตระกูลปัญญาชน โดยที่ทวดและปู่ของเขาเป็นศาสตราจารย์ด้านเทววิทยา สอนที่เมืองเกิททิงเงิน บิดาของเขาเป็นศาสตราจารย์ด้านนิติศาสตร์ในเมืองคีล และมิวนิก และลุงฝ่ายพ่อของเขาก็เป็นผู้พิพากษา
มัคส์เป็นบุตรคนที่ 6 ของ โยฮันน์ ยูเลียส วิลเฮล์ม พลังค์ (Johann Julius Wilhelm Planck) ที่เกิดกับภรรยาคนที่สองชื่อ เอมมา พัตซิก (Emma Patzig) โดยก่อนหน้านี้โยฮันน์มีบุตรกับภรรยาคนก่อนมาแล้วสองคน ต่อมาเมื่อมัคส์อายุได้ 9 ปี ครอบครัวพลังค์ได้ย้ายไปอาศัยอยู่ที่มิวนิก และมัคส์เริ่มเข้าโรงเรียนที่นี่ ต่อมา แฮร์มันน์ มึลเลอร์ (Hermann Müller) อาจารย์ของมัคส์ ได้สอนวิชาดาราศาสตร์ กลศาสตร์ และคณิตศาสตร์ ให้แก่มัคส์ โดยมัคส์ก็ได้เรียนเรื่องกฎการอนุรักษ์พลังงานจากอาจารย์ของเขาเป็นเรื่องแรก จนสนใจในวิชาฟิสิกส์มาก มัคส์จบการศึกษาเมื่ออายุได้เพียง 16 ปี
การศึกษา
แม้ว่าพลังค์จะมีความสามารถด้านดนตรี ถึงขนาดร้องเพลง เล่นเปียโน, ออร์แกน, เชลโล หรือแม้กระทั่งแต่งเพลงได้ แต่เขากลับเลือกที่จะเรียนฟิสิกส์ แทนที่จะเป็นดนตรี พลังค์เข้าศึกษาต่อด้านฟิสิกส์ในมหาวิทยาลัยลูทวิช-มัคซีมีลีอานแห่งมิวนิก ต่อมาเมื่ออายุได้ 19 ปี เขาเดินทางไปกรุงเบอร์ลิน เพื่อศึกษากับนักฟิสิกส์ที่มีชื่อเสียงชื่อ แฮร์มันน์ ฟอน เฮล์มโฮลทซ์ กับกุสทาฟ คีร์ชฮอฟฟ์ และนักคณิตศาสตร์ชื่อ คาร์ล ไวแยร์สตราสส์ มัคส์เคยบันทึกไว้ว่า แฮร์มันน์เป็นคนที่ไม่ค่อยเตรียมตัว มักคำนวณเลขผิดอยู่เสมอ พูดจาเชื่องช้า แต่กุสตาฟเป็นคนที่ชอบวางแผนและมีบุคลิกเคร่งขรึม แต่ต่อมาพลังค์กลับได้เป็นเพื่อนสนิทกับแฮร์มันน์ นอกจากนี้พลังค์ยังศึกษางานเขียนของ รูดอล์ฟ เคลาซิอุส นักฟิสิกส์ชาวเยอรมัน จนทำให้เขาสนใจศึกษาในด้านทฤษฎีความร้อน
เดือนตุลาคม พ.ศ. 2421 พลังค์ผ่านการสอบวิชาที่เรียน ต่อมาในเดือนกุมภาพันธ์ พ.ศ. 2422 พลังค์ผ่านการป้องกันวิทยานิพนธ์เรื่อง "ว่าด้วยหลักพื้นฐานข้อที่สองของทฤษฎีกลความร้อน" ทำให้เขาได้รับปริญญาเอกในเดือนกรกฎาคม พ.ศ. 2422 ด้วยวัยเพียง 21 ปี หลังจากนั้นพลังค์กลับไปสอนวิชาคณิตศาสตร์และฟิสิกส์ที่มหาวิทยาลัยเก่าของเขาในเมืองมิวนิกเป็นเวลาสั้น ๆ
ต่อมาในเดือนมิถุนายน พ.ศ. 2423 พลังค์ได้เสนอวิทยานิพนธ์ฉบับที่ 2 เรื่อง "ภาวะสมดุลของวัตถุชนิดเดียวกัน ณ อุณหภูมิที่ต่างกัน" ซึ่งทำให้เขามีสิทธิเป็นอาจารย์สอนในมหาวิทยาลัย
ชีวิตการงาน
ในช่วงสี่ปีต่อมา พลังค์ได้รับตำแหน่งทางวิชาการต่อจากกุสตาฟ คีคฮอฟฟ์ ในมหาวิทยาลัยเบอร์ลิน และในปี พ.ศ. 2435 เขาก็ได้เลื่อนตำแหน่งเป็นศาสตราจารย์ ในอีก 15 ปีต่อมา เขาถูกเสนอให้ไปอยู่ที่กรุงเวียนนา เพื่อสืบทอดตำแหน่งทางวิชาการของลุดวิก โบลทซ์มันน์ นักฟิสิกส์ชาวออสเตรีย ที่ได้ฆ่าตัวตายไปเมื่อวันที่ 15 กันยายน พ.ศ. 2449 แต่พลังค์กลับไม่สนใจ ช่วงระหว่างปี 2452 เขาได้รับตำแหน่งศาสตราจารย์ผู้บรรยายในมหาวิทยาลัยโคลัมเบีย สหรัฐอเมริกา จวบจนกระทั่งวันที่ 10 มกราคม พ.ศ. 2469 เขาก็ลาออกจากตำแหน่งศาสตราจารย์ และเออร์วิน ชเรอดิงเงอร์ นักฟิสิกส์ชาวออสเตรีย ก็เข้ามารับตำแหน่งแทน
ในเวลาต่อมา สมาคมฟิสิกส์ท้องถิ่นในเยอรมันก็ได้รวมกันเป็นสมาคมฟิสิกส์เยอรมัน และพลังค์ก็ได้เป็นนายกสมาคมช่วงปี พ.ศ. 2448 ถึง พ.ศ. 2452
ชีวิตครอบครัว และชีวิตบั้นปลาย
ในเดือนมีนาคม พ.ศ. 2430 พลังค์ได้สมรสกับมารี เมอร์ค (Marie Merck, พ.ศ. 2404 - 2452) มีบุตรธิดาด้วยกัน 4 คน อาศัยด้วยกันในห้องเช่าแห่งหนึ่งในเมืองคีล ต่อมาเมื่อเขาได้ย้ายไปอยู่กรุงเบอร์ลิน ครอบครัวพลังค์ได้อาศัยอยู่ในบ้านพักตากอากาศในเขตกรึนเนอวาลด์ ชานกรุงเบอร์ลิน ซึ่งมีศาสตราจารย์มหาวิทยาลัยเบอร์ลินหลายคนอาศัยอยู่แถบนั้น ไม่ช้า บ้านของเขาก็มีแขกมาเยือนตลอด ในจำนวนนั้นได้แก่ อัลเบิร์ต ไอน์สไตน์, ออทโท ฮาน นักเคมีชาวเยอรมัน, และลีเซอ ไมท์เนอร์ นักฟิสิกส์ลูกครึ่งออสเตรีย-สวีเดน
หลังจากที่พลังค์มีความสุขกับชีวิตครอบครัวมาสักระยะเวลาหนึ่งแล้ว เรื่องน่าเศร้าก็เกิดขึ้น มารี พลังค์ ภรรยาคนแรกของเขาถึงแก่กรรมด้วยวัณโรคในเดือนตุลาคม พ.ศ. 2452 พลังค์จึงสมรสกับมาร์กา ฟอน เฮิสสลิน (Marga von Hoesslin, พ.ศ. 2425 - 2491) มีบุตรชายหนึ่งคน ในเดือนธันวาคม ปีเดียวกับที่มารี ภรรยาคนแรกถึงแก่กรรม
ไม่ช้าไม่นาน สงครามโลกครั้งที่ 1 ก็ปะทุขึ้น บุตรชายคนโตของพลังค์ ชื่อ คาร์ล พลังค์ (Karl Planck) ถูกสังหารในสนามรบ เออร์วิน พลังค์ (Erwin Planck) ถูกฝรั่งเศสจับตัวไปจองจำเมื่อ พ.ศ. 2457 เกรต พลังค์ (Grete Planck) ถึงแก่กรรมขณะคลอดบุตร และเอมมา พลังค์ (Emma Planck) บุตรสาวที่เหลืออยู่ของเขาก็ถึงแก่กรรมด้วยสาเหตุเดียวกับเกรต
การศึกษาการแผ่รังสีของวัตถุดำ
ในปี พ.ศ. 2437 พลังค์เริ่มให้ความสนใจปัญหาการแผ่รังสีของวัตถุดำ โดยในตอนแรก กุสตาฟ คีร์คฮอฟฟ์ ได้ตั้งคำถามว่า "ความเข้มของการแผ่รังสีของคลื่นแม่เหล็กไฟฟ้าโดยวัตถุดำ ขึ้นอยู่กับความถี่ของการแผ่รังสีกับอุณหภูมิของวัตถุอย่างไร?" พลังค์ได้ศึกษากฎของเรย์เล-จีน (ซึ่งอธิบายได้ดีที่ความถี่ต่ำ ๆ) และกฎของเวียน (ซึ่งอธิบายได้ดีที่ความถี่สูง ๆ) จากนั้น เขาจึงนำข้อดีของกฎทั้งสองมาสรุปเป็นกฎการแผ่รังสีของวัตถุดำของพลังค์ (Planck black-body radiation law) โดยใช้แนวคิดว่า พลังงานคลื่นแม่เหล็กไฟฟ้าต้องถูกปลดปล่อยในรูปของอนุภาคเล็ก ๆ เรียกว่า ควอนตา (มาจากภาษาละตินแปลว่า "เท่าไร?") มิได้ถูกปลดปล่อยเป็น"ก้อน"พลังงานใหญ่ ๆ เลย (สังเกตได้จากการเผาลวดโลหะ จะพบว่าโลหะนั้นเปล่งแสงไม่เท่ากัน และการที่เป็นเช่นนี้เองทำให้มีพลังงานไม่เท่ากันด้วย) และมีพลังงานอยู่ค่าหนึ่ง ขึ้นอยู่กับความถี่ของการแผ่รังสี และหาได้จากสมการอันเลื่องชื่อ E (พลังงาน) = h (ค่าคงตัวของพลังค์) × ν (ความถี่คลื่นแม่เหล็กไฟฟ้า) ต่อมาพลังค์ได้เสนอกฎของเขาในที่ประชุมสมาคมฟิสิกส์เยอรมัน เมื่อวันที่ 19 ตุลาคม พ.ศ. 2443 และในปีถัดมางานของเขาก็ถูกตีพิมพ์ จากผลงานนี้เองทำให้พลังค์ได้รับรางวัลโนเบลสาขาฟิสิกส์ นอกเหนือจากนี้ งานของเขาเป็นพื้นฐานของแบบจำลองอะตอมของนีลส์ บอร์ เมื่อปี พ.ศ. 2448 และการอธิบายปรากฏการณ์โฟโตอิเล็กทริกของอัลเบิร์ต ไอน์สไตน์ เมื่อปี พ.ศ. 2456 แม้ว่าพลังค์จะเคยปรารภเกี่ยวกับการแบ่งส่วนพลังงานออกเป็นควอนตาว่า
แต่ต่อมา สิ่งที่เขา "สมมุติ" ได้กลายเป็นจุดกำเนิดของฟิสิกส์ควอนตัม ที่มีแนวคิดแผกไปจากฟิสิกส์ดั้งเดิม
การถกเถียงเรื่องทฤษฎีควอนตัม
ช่วงท้ายทศวรรษที่ 1920 โวล์ฟกัง เพาลี นักฟิสิกส์ชาวออสเตรีย แวร์เนอร์ ไฮเซนแบร์ก นักฟิสิกส์ชาวเยอรมัน และนีลส์ บอร์ นักฟิสิกส์ชาวเดนมาร์ก ได้ร่วมกันเสนอแนวคิดเกี่ยวกับการแปลความหมายของกลศาสตร์ควอนตัม แต่ถูกมัคส์ พลังค์ คัดค้าน เช่นเดียวกับเออร์วิน ชเรอดิงเงอร์ แม้แต่อัลเบิร์ต ไอน์สไตน์ก็ยังค้านแนวคิดในเบื้องต้น พลังค์ได้กล่าววิจารณ์ไว้ว่า กลศาสตร์เมทริกซ์ของไฮเซนเบิร์ก "น่าเกลียดมาก" และกล่าวว่าสมการของชเรอดิงเงอร์ "พอรับได้" พลังค์ยังหวังอีกด้วยว่า กลศาสตร์คลื่นจะช่วยอธิบายทฤษฎีควอนตัมให้กระจ่างกว่านี้ แต่ด้วยความก้าวหน้าทางวิทยาศาสตร์ในปัจจุบัน จึงตัดความกังวลข้อนี้ของเขาออกไปได้ ครั้งหนึ่งพลังค์เคยกล่าวว่า
ไอน์สไตน์กับทฤษฎีสัมพัทธภาพ
ในปี พ.ศ. 2453 ไอน์สไตน์ได้ชี้พฤติกรรมที่ผิดปกติของความร้อนจำเพาะ ณ อุณหภูมิที่ต่ำมาก ๆ ซึ่งนับว่าเป็นผลการทดลองที่ท้าทายฟิสิกส์แผนเดิมเป็นอย่างยิ่ง พลังค์จึงได้จัดให้มีการประชุมโซลเวย์ครั้งที่ 1 ที่กรุงบรัสเซลส์ เมื่อปี พ.ศ. 2454 เพื่อไขความกระจ่างของข้อโต้แย้ง ณ ที่นี่ไอน์สไตน์ได้โน้มน้าวมัคส์ พลังค์ ได้เป็นผลสำเร็จ ในขณะเดียวกัน พลังค์ได้ดำรงตำแหน่งอธิการบดีมหาวิทยาลัยเบอร์ลิน เป็นที่คาดกันว่าเขาน่าจะเชิญตัวไอน์สไตน์มาเป็นศาสตราจารย์ในสองปีต่อมา จนกระทั่งทั้งสองคนกลายเป็นเพื่อนสนิทกันในที่สุด
เกียรติประวัติ
มัคส์ พลังค์ ได้รับรางวัลและการเชิดชูเกียรติดังต่อไปนี้
เพื่อนเฮี้ยน..โรงเรียนหลอน
เพื่อนเฮี้ยน..โรงเรียนหลอน (ThirTEEN Terrors) เป็นละครโทรทัศน์แนวสยองขวัญ ประเภทละครสั้นจบในตอน ผลิตโดยจีทีเอช สร้างเรื่อง-เขียนบทและกำกับโดย 13 ผู้กำกับรุ่นใหม่ไฟแรงของจีทีเอช โดยเป็นเรื่องราวเกี่ยวกับความลับของโรงเรียนที่กำลังรอวันเปิดเผย โดยที่ความลับเหล่านั้น ล้วนเป็นความลับที่แต่ละโรงเรียนอยากปิดเอาไว้ไม่ให้นักเรียนรู้ ออกอากาศทางช่องโทรทัศน์ผ่านระบบดาวเทียม จีทีเอชออนแอร์ และสถานีโทรทัศน์GMM 25
นภัทร อินทร์ใจเอื้อ
นภัทร อินทร์ใจเอื้อ (ชื่อเดิม: ชนินทร์; เกิด 23 ตุลาคม พ.ศ. 2533) ชื่อเล่น กัน เป็นนักร้อง นักแสดง พิธีกรชาวไทย ซึ่งเป็นที่รู้จักจากการได้รับตำแหน่งชนะเลิศการแข่งขันรายการเดอะสตาร์ ค้นฟ้าคว้าดาว ปี 6 (2553)
ประวัติ
กันเกิดเมื่อวันที่ 23 ตุลาคม พ.ศ. 2533 จังหวัดสุพรรณบุรี เป็นบุตรคนกลางของนายชำนาญและนางวรรณา อินทร์ใจเอื้อ จบการศึกษาระดับประถมศึกษาจากโรงเรียนอนุบาลพระบรมราชานุสรณ์ดอนเจดีย์ จังหวัดสุพรรณบุรี จบการศึกษาระดับมัธยมศึกษาจากโรงเรียนสวนกุหลาบวิทยาลัย กรุงเทพมหานคร  จบการศึกษาระดับปริญญาตรี ภาคพิเศษ คณะเศรษฐศาสตร์ มหาวิทยาลัยเกษตรศาสตร์กรุงเทพมหานคร
กันฝึกร้องเพลงตั้งแต่อายุประมาณ 7 ขวบ โดยบิดาเป็นผู้สอน เขาประกวดในรายการ KPN Junior Award ประจำปี พ.ศ. 2543 ซึ่งในขณะนั้นมีอายุเพียง 9 ขวบ และสามารถคว้ารางวัลนักร้องยุวชนดีเด่นแห่งประเทศไทย (ประเภทเพลงไทยลูกทุ่ง) “รางวัลนักเรียนพระราชทาน สมเด็จพระเทพรัตนราชสุดาฯ สยามบรมราชกุมารี
เมื่ออายุได้ 13 ปี สอบเข้าศึกษาต่อระดับมัธยมศึกษาจากโควตาพิเศษด้านดนตรีไทยของโรงเรียนสวนกุหลาบวิทยาลัย พ่อและแม่ส่งกันมาอาศัยอยู่ในวัดราชบุรณราชวรวิหาร ซึ่งอยู่ตรงข้ามโรงเรียน ได้อยู่ห้องนักเรียนเรียนดี
เข้าสู่วงการบันเทิง
สำหรับเส้นทางการเข้าสู่วงการบันเทิงของกันนั้น เมื่อปี พ.ศ. 2552 กันได้เข้าแข่งขันในรายการ เดอะสตาร์ 5 มาก่อน ด้วยแนวเพลงลูกทุ่ง-ลูกกรุง แต่ไม่ผ่าน จึงได้ฝึกฝนตนเองทางด้านการร้องเพลงจากครูสอนร้องเพลง นนทิยา จิวบางป่า จนในปี 2553 จึงได้มาประกวดอีกครั้งในรายการเดอะสตาร์ 6
2552-2553 ประกวดร้องเพลงในรายการเดอะสตาร์ ค้นฟ้าคว้าดาวปี 5-6: ก่อนเป็นแชมป์รุ่น 6
ในปี พ.ศ. 2552 กันได้เข้าประกวดร้องเพลงในรายการ เดอะสตาร์ 5 ในชื่อเดิม คือ "ชนินทร์ อินทร์ใจเอื้อ" แต่ตกรอบตัวแทนภาค จากนั้นได้ทำศัลยกรรมใบหน้าบางส่วน และเปลี่ยนชื่อเป็น "นภัทร" หลังจากนั้น ในปี พ.ศ. 2553 กันได้เข้าประกวดร้องเพลงในรายการ เดอะสตาร์ 6 และได้ผ่านเข้ารอบ 8 คนสุดท้าย โดยเมื่อสิ้นสุดการแข่งขัน กันได้คว้าตำแหน่งผู้ชนะเลิศไปครองด้วยเปอร์เซ็นต์ของคะแนนรวมทั้งหมด 61.12%       นับเป็นก้าวแรกในการเข้าสู่วงการบันเทิงของเขา
พ.ศ. 2553 ผลงานหลังเป็นแชมป์รุ่น 6 รายการเดอะสตาร์ ค้นฟ้าคว้าดาว
หลังจากรายการเดอะสตาร์ 6 จบลง ชื่อของ นภัทร  อินทร์ใจเอื้อ ถูกตีพิมพ์ลงบนสื่อสิ่งพิมพ์หลายฉบับด้วยกัน  กันได้ให้สัมภาษณ์หนังสือพิมพ์ สื่อนิตยสารต่าง ๆ  อย่างมากมาย  นอกจากนี้ยังได้ถ่ายแบบลงนิตยสารหลายเล่มด้วยกัน เช่น สุดสัปดาห์ OHO (OHO)  ไฮ (Hi) พลอยแกมเพชร  เปรียว  ผู้หญิง  ขวัญเรือน  กุลสตรี  โคเรียน ซีรีส์ แคส (Kazz) วอลลุ่ม (Volume)  เธอกับฉัน เป็นต้น
อัลบั้ม กันเอง
ในวันที่ 25 พฤศจิกายน 2553 อัลบั้ม กันเอง อัลบั้มเดี่ยวครั้งแรกในชีวิตของกัน ได้วางแผงเป็นวันแรก เพลงในอัลบั้มที่ได้รับการโปรโมตได้แก่ เฮ้อ เพลงที่ 3 ในชีวิตของกัน เพลงที่ 4 เพลง กันเอง เพลงที่ 5 เพลง ปลุกฉันได้ไหม
ละครเรื่องเรือนแพ
ละครเรื่องเรือนแพออกอากาศเมื่อวันที่ 20 มิถุนายน - 9 สิงหาคม พ.ศ. 2554 เป็นผลงานละครเรื่องแรกในชีวิตของเขา มีความยาว 30 ตอน กำกับการแสดงโดย สันต์ ศรีแก้วหล่อ เป็นเรื่องราวโศกนาฏกรรมของเพื่อนรัก ที่สุดท้ายมิตรภาพ ความรัก และความผูกพันของเพื่อนต้องแตกหักลงในที่สุด ซึ่งแสดงร่วมกับ ภาคิน คำวิลัยศักดิ์, ยุกต์ ส่งไพศาล และบุษกร ตันติภนา ซึ่งกันได้ร้องเพลงเรือนแพ เพลงอมตะประกอบละครเรือนแพด้วย ละครเรื่องนี้ถือว่าประสบความสำเร็จในด้านรางวัลเพราะได้รับรางวัลเมขลา ครั้งที่ 24 ประจำปี 2554 จำนวน 2 รางวัล คือรางวัลมณีเมขลาดีเด่นยอดนิยม ประเภท ดารานำชายดีเด่นยอดนิยม (นภัทร อินทร์ใจเอื้อ) และรางวัล มณีเมขลาดีเด่นยอดนิยม ประเภท ละครดีเด่นยอดนิยม (เรือนแพ) และส่งให้ภาคิน คำวิลัยศักดิ์ คว้ารางวัลนักแสดงนำชายดีเด่น จากเวทีรางวัลโทรทัศน์ทองคำ ครั้งที่ 26 อีกด้วย
ละครเวทีเรื่อง สี่แผ่นดิน เดอะมิวสิคัล
เปิดการแสดง 30 พฤศจิกายน 2554 ถึง 24 มีนาคม 2555 จำนวน 101 รอบการแสดง ที่โรงละคร เมืองไทยรัชดาลัย เธียเตอร์ ละครเวทีที่ได้ถ่ายทอดความจงรักภักดีเรื่องหนึ่งที่ยังอยู่ในความทรงจำของประชาชนชาวไทย ผลงานละครเวทีเรื่อง สี่แผ่นดิน เดอะมิวสิคัล เป็นการเผยแพร่พระราชกรณียกิจของพระมหากษัตริย์ ให้ปวงชนชาวไทยได้ระลึกและตระหนักถึงพระมหากรุณาธิคุณที่ทุกพระองค์ทรงมีต่อพสกนิกรชาวไทย รวมถึงเพื่อร่วมฉลอง 100 ปีชาตกาลหม่อมราชวงศ์คึกฤทธิ์ ปราโมช ผู้ประพันธ์ และเป็นส่วนหนึ่งของผลงานเทิดพระเกียรติ เนื่องในพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 กำกับการแสดงโดย ถกลเกียรติ วีรวรรณ กันรับบท คุณเปรม (วัยหนุ่ม) สำหรับ “แม่พลอย” ตัวละครเอกของเรื่อง (รับบทโดยสินจัย เปล่งพานิช) ชีวิตของเธอ มีเพียง “สถาบันพระมหากษัตริย์” ที่เป็นเครื่องยึดเหนี่ยวจิตใจและหัวใจที่เต็มเปี่ยมไปด้วยความจงรักภักดี ซึ่งในแต่ละรัชกาลต่างต้องประสบกับเหตุการณ์สำคัญมากมายในชีวิต เริ่มต้นเหตุการณ์เลิกทาส(รัชกาล 5) การรับอารยธรรมจากตะวันตก(รัชกาล 6) เหตุการณ์อภิวัฒน์ พ.ศ. 2475(รัชกาล 7) และสงครามโลกครั้งที่ 2(รัชกาล 8) จวบจนวาระสุดท้ายของแม่พลอยที่ได้เห็นพระบาทสมเด็จพระเจ้าอยู่หัวภูมิพลอดุลยเดช (รัชกาล 9) เสด็จฯ กลับมาเมืองไทย
ระหว่างช่วงเปิดการแสดง กันได้ล้มป่วยเป็นลำไส้อักเสบ จนอาเจียนระหว่างเล่น ในช่วงเช้าของวันพุธซึ่งเป็นวันทำการแสดง
ในปี พ.ศ. 2557 ทางซีเนริโอ ได้นำกลับมาจัดแสดงที่เมืองไทยรัชดาลัย เธียเตอร์อีกครั้ง เพราะเข้ากับสถานการณ์บ้านเมือง พร้อมเปลี่ยนนักแสดงใหม่เพื่อต้องการความแปลกใหม่ เริ่มแสดง 17 กรกฎาคม พ.ศ. 2557 ถึง 24 สิงหาคม พ.ศ. 2557 รวม 50 รอบ
และในปี 2560 ทางซีเนริโอ ได้นำกลับมาแสดงใหม่ในช่วงเดือนสิงหาคม เริ่มแสดง วันที่ 8 สิงหาคม 2560 ถึง 10 ธันวาคม 2560 รวม 63 รอบ (โดยไม่รวมรอบ Gala)
(พักการแสดงตั้งแต่วันที่ 9 ตุลาคม - 10 พฤศจิกายน 2560 เพื่อถวายความอาลัยในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช)
ในการนี้ สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อมให้ พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จแทนพระองค์ทอดพระเนตรละครเวที "สี่แผ่นดิน เดอะมิวสิคัล" รอบปฐมทัศน์ วันที่ 8 สิงหาคม 2560
ละครโทรทัศน์เรื่อง คู่กรรม
ในปี พ.ศ. 2556 กันยังมีผลงานละครที่ลงจอ เรื่อง คู่กรรม บทประพันธ์ ของ ทมยันตี รับบท วนัส ซึ่งเล่นร่วมแสดงกับ สุกฤษฎิ์ วิเศษแก้ว, หนึ่งธิดา โสภณ, ปวีณา ชารีฟสกุล, โฉมฉาย ฉัตรวิไล, จุตินันท์ ภิรมย์ภักดี, สรพงษ์ ชาตรี, สุพรรษา เนื่องภิรมย์, ภูริ หิรัญพฤกษ์, อุดมพร คชหิรัญ, กลศ อัทธเสรี, เกรียงไกร อุณหะนันท์, โอลิเวอร์ พูพาร์ท, อัจฉราพรรณ ไพบูลย์สุวรรณ, เป็ด เชิญยิ้ม, รอง เค้ามูลคดี, กรุง ศรีวิไล, ไปรมา รัชตะ, นิรุตติ์ ศิริจรรยา, พงศ์สิรี บรรลือวงศ์ และนักร้องน้องใหม่จาก The Star 8 ศุภัคชญา สุขใบเย็น, อติรุจ กิตติพัฒนะ กันได้ร้องเพลงคำสัญญา(เพลงแทนความรู้สึกจากละครคู่กรรม)ออกมาในปีเดียวกัน
ร้องเพลงประกอบภาพยนตร์อมตะเรื่อง "แผลเก่า"
22 กรกฎาคม 2557 ภาพยนตร์อมตะเรื่อง "แผลเก่า" ของผู้กำกับ"หม่อมน้อย - หม่อมหลวง พันธุ์เทวนพ เทวกุล"ได้ "กัน - นภัทร อินทร์ใจเอื้อ" มาถ่ายทอดบทเพลงอมตะของภาพยนตร์เรื่องนี้ในเพลง "เคียงเรียม" "แสนแสบ" "สั่งเรียม" และ "ลำนำแผลเก่า"
ละครทีวีเรื่องบัลลังก์เมฆ
วันที่ 18 พฤษภาคม พ.ศ. 2558 - 10 สิงหาคม พ.ศ. 2558 กันได้มีผลงานการแสดงละครทีวีอีกครั้ง เรื่อง บัลลังก์เมฆ รับบท ปรก รุประมาณ กำกับการแสดงโดย สันต์ ศรีแก้วหล่อ ซึ่งเล่นร่วมแสดงกับ พิยดา จุฑารัตนกุล, ศรราม เทพพิทักษ์, ปฏิภาณ ปฐวีกานต์, สมชาย เข็มกลัด, เจษฏ์พิพัฒ ติละพรพัฒน์, ณัฐจารี หรเวชกุล, จุฑาวุฒิ ภัทรกำพล, ญานนีน ภารวี ไวเกล, เรวิญานันท์ ทาเกิด เป็นต้น บท ปรก รุประมาณ เป็นลูกชายคนรองที่เกิดกับเกื้อ ปรกเป็นลูกที่เจียมเนื้อเจียมตัวและเชื่อฟังแม่เสมอ แต่สุดท้ายเขาก็ต้องขัดใจแม่เพราะแม่สั่งให้เขาเลิกคบหากับนิชา แต่ปรกยังคงดื้อดึงจนได้แต่งงานกับนิชา โดยความช่วยเหลือของพ่อเกื้อ แต่ท้ายที่สุดปานรุ้งก็ไม่ยอมรับนิชาอยู่ดี
รายการ 4 โพดำ Super Show (7 กุมภาพันธ์ 2559 - 27 มีนาคม 2559)
จากรายการ 4 โพดำต่อมาเปลี่ยนชื่อรายการเป็น 4 โพดำ Super Show ออกอากาศทุกวันอาทิตย์ เวลา 20.15 - 21.45 น. ระหว่างช่วง 7 กุมภาพันธ์ 2559 - 27 มีนาคม 2559 และพักรายการไประยะหนึ่ง
รายการ 4 โพดำ FUN&FIN (12 มิถุนายน 2559 - 17 กรกฎาคม 2559)
ต่อมาเปลี่ยนชื่อรายการเป็น 4 โพดำ FUN&FIN ออกอากาศทุกวันอาทิตย์ เวลา 20.00 - 21.30 น. ระหว่างช่วง 12 มิถุนายน 2559 - 17 กรกฎาคม 2559 และพักรายการไประยะหนึ่ง
รายการ 4 โพดำ การละคร (3 ตุลาคม 2559-11 ธันวาคม 2560)
และตั้งแต่ 21 พฤศจิกายน 2559 เปลี่ยนเวลาออกอากาศเป็น 19.45 - 20.30 น. และตั้งแต่ 5 มิถุนายน 2560 - 18 ธันวาคม 2560 เปลี่ยนเวลาออกอากาศเป็น 19.15 - 20.00 น. และพักรายการไประยะหนึ่ง
ลมหายใจ เดอะมิวสิคัล
ระหว่างวันที่ 4 สิงหาคม - 11 กันยายน 2559 ลมหายใจ เดอะมิวสิคัล เป็นละครเวทีในรูปแบบละครเพลง ประเภทจูคบ็อกซ์ มิวสิคัล (อังกฤษ: Jukebox Musical) ของบริษัท ซีเนริโอ จำกัดเป็นการร่วมมือของ ถกลเกียรติ วีรวรรณ ผู้สร้างและผู้กำกับละครเวทีชื่อดัง และบอย โกสิยพงษ์ นักร้องและนักแต่งเพลงคุณภาพ โดยนำเพลงที่ได้รับความนิยมของบอย โกสิยพงษ์ มาเรียบเรียงและถ่ายทอดในรูปแบบละครเพลงกำกับการแสดงโดย สันติ ต่อวิวรรธน์ เป็นเรื่องราวที่ว่าเมื่อชายคนหนึ่งที่คิดจะ "หยุด" ชีวิคอยู่กับ "ใคร" สักคนเพราะอยากที่จะสร้าง "Home" กับเธอ ด้วยความที่ "รักเธอทั้งหมดของหัวใจ" แต่เมื่อเกิดอุปสรรคขึ้นเพราะทั้งคู่ต้องอยู่ "ห่างไกลเหลือเกิน" เขาและเธอจะทำอย่างไรเพื่อที่จะผ่าน "ฤดูที่แตกต่าง" นี้ไปได้ และ "Live and Learn" เพื่อนที่จะมี "ลมหายใจ" ต่อไป นำแสดงร่วมกับ หนึ่งธิดา โสภณ ศักดิ์สิทธิ์ เวชสุภาพร และ ธนพร แวกประยูร
ต่อคำถามที่ว่าอยู่วงการมา 6 ปี เล่นละครเวทีมา 3 เรื่องรู้สึกยังไงกับศาสตร์ละครเวที เขากล่าวว่า เขาเล่นละครเวทีมา 3 เรื่อง แต่ 4 ครั้ง คือ สี่แผ่นดิน 2 เวอร์ชัน มิสไซง่อน และมาเรื่องนี้ อย่างตอนสี่แผ่นดิน 2 เวอร์ชัน เล่นรวมกันประมาณ 155 รอบ เพราะเวอร์ชันแรก เล่นเกิน 100 รอบ สำหรับผมรู้สึกว่า เสน่ห์ของละครเวทีอยู่ทั้งที่คนแสดงและคนดู อย่างคนแสดง ต้องแสดงออกมายังไง ที่ไม่ให้รู้สึกว่าตัวเองเล่นซ้ำๆ ในคำพูดเดิม บทเดิม แต่ต้องทำให้ตัวเองไม่รู้สึกเบื่อที่จะพูด แต่ต้องจำให้ได้ว่า เราแสดงอะไรออกไป สำหรับคนดู ก็จะได้ความรู้สึกว่าได้ดูอะไรใหม่ๆ ไม่เหมือนกันเลยสักรอบ เพราะแต่ละรอบ จะไม่เหมือนกันเลย ทั้งสำหรับคนแสดงและคนดู ผมว่าเสน่ห์ของละครเวทีอยู่ที่ การที่คนแสดงและคนดูมีความรู้สึกร่วมกัน ณ อารมณ์นั้น
25 พ.ค. 2559 ซึ่งในระหว่างที่ซ้อมละครเวทีเรื่องนี้ กันได้รับบาดเจ็บจากการเตะฟุตบอลแล้วเกิดอุบัติเหตุเอ็นข้อเท้าฉีก ต้องใส่เฝือกอยู่ประมาณ 1 เดือน
ได้รับคัดเลือกเป็นพรีเซ็นเตอร์รณรงค์ต่อต้านยาเสพติด ประจำปี 2559
15 มิ.ย. 2559 กัน นภัทรได้รับคัดเลือกเป็นพรีเซ็นเตอร์รณรงค์ต่อต้านยาเสพติด ประจำปี 2559 จากสำนักงาน ป.ป.ส. โดยคัดเลือกบุคคลที่มีชื่อเสียง มีความประพฤติที่ดีและเป็นแบบย่างให้แก่เยาวชน โดยเฉพาะอย่างยิ่งต้องไม่มีประวัติยุ่งเกี่ยวกับ ยาเสพติด ร่วมกับศิลปินอีก 5 ท่าน ได้แก่ ป๋อ ณัฐวุฒิ สกิดใจ, ปุ๊กลุก ฝนทิพย์ วัชรตระกูล, เปาวลี พรพิมล เฟื่องฟุ้ง, เมสซี่เจ ชนาธิป สรงกระสินธ์ และ น้องณัชชา ณัชชาวีณ์ โกศลพิศิษฐ์
เป็นตัวแทนประชาสัมพันธ์จังหวัด จ. กิฟุ ประเทศญี่ปุ่น
วันที่ 28 ก.ย.-2 ต.ค. 2559 นภัทรได้รับเกียรติจาก จ. กิฟุ ประเทศญี่ปุ่น ให้เป็นตัวแทนประชาสัมพันธ์จังหวัด โดยเดินทางไปสัมผัสบรรยากาศ ศิลปวัฒนธรรม สถานที่ท่องเที่ยวทางมรดกโลก อาหารญี่ปุ่น และกิจกรรมต่าง ๆเช่น เก็บแอปเปิ้ลที่ฟาร์ม ไหว้พระ ชมเทศกาลโคมไฟกระดาษที่ประทับใจและอบอุ่น ชมศิลปะท้องถิ่นต่างๆ ชมวิวธรรมชาติและสัมผัสวิถีชีวิตที่เรียบง่าย
เข้าพิธีอุปสมบท
วันที่ 10 ธันวาคม 2559 นภัทรได้เข้าพิธีอุปสมบท มีกำหนด 15 วันเพื่อทดแทนคุณบุพการี ที่วัดโพธาราม จ.สุพรรณบุรี โดยก่อนถึงวันบวชยังมีงานที่ต้องรับผิดชอบอยู่หลายอย่าง แต่ก็ได้พยายามหาเวลาท่องบทสวดไปเรื่อยๆ และได้กล่าวขอขมาลาบวช ขออโหสิกรรมทุกๆท่านที่มีส่วนเกี่ยวข้องในชีวิต โดยตั้งใจจะบวชให้ยาย, ระลึกถึงคุณพ่อแม่และเพื่อถวายเป็นพระราชกุศลแด่พระเจ้าอยู่หัวรัชกาลที่9 วันที่ 10 ธันวาคม 2559 วันบวช มีพระธรรมพุทธิมงคล จากวัดป่าเลไลยก์วรวิหาร เป็นพระอุปัชฌาย์ ได้ฉายา 'อินฺทวํโส' (อิน-ทะ-วัง-โส) แปลว่า วงศ์ของพระอินทร์ หรือ เชื้อสายของพระอินทร์ โดยช่วงแรกจะจำพรรษาอยู่ที่วัดโพธาราม จากนั้นจะเดินทางไปจำพรรษาที่วัดป่าเลไลยก์วรวิหาร อ.เมือง จ.สุพรรณบุรี และช่วงท้ายจะไปจำพรรษาที่วัดราชบุรณราชวรวิหาร(วัดเลียบ) เชิงสะพานพระพุทธยอดฟ้า แขวงวังบูรพาภิรมย์ เขตพระนคร กรุงเทพมหานคร ซึ่งเป็นวัดที่ได้เคยอาศัยอยู่สมัยเรียนมัธยมที่โรงเรียนสวนกุหลาบวิทยาลัย และจะลาสิกขาที่วัดเลียบ ในงานแห่นาคจากบ้านไปยังอุโบสถวัดโพธาราม ระยะห่างจากบ้านประมาณ 1 กม.
รายการ 4 โพดำ The Battle (6 มกราคม 2561 - 26 พฤษภาคม 2561 )
รายการ 4 โพดำ The Battle ออกอากาศทุกวันเสาร์ เวลา 21.15 - 22.15 น. รูปแบบรายการเป็นการแบ่งทีมออกเป็นสองทีม สลับกันไปในแต่ละสัปดาห์ เพื่อทำโชว์ร่วมกับแขกรับเชิญของทั้งสองทีม เพื่อมาแบทเทิลกันโดยให้ผู้ชมนห้องสงเป็นผู้ตัดสิน ทีมไหนที่แพ้ก็จะถูกลงโทษด้วยบทลงโทษของรายการ
รายการ 4 โพดำ (18 กรกฎาคม 2561 - 28 พฤศจิกายน 2561)
รายการ 4 โพดำ ออกอากาศทุกวันพุธ เวลา 21.20 - 22.20 น. ทางช่อง one31 สิ้นสุดรายการลงด้วยเหตุผลบางประการ
การร่วมงานเป็นพาร์ทเนอร์กับค่ายเพลงเลิฟอีส เอนเตอร์เทนต์เมนต์
วันที่ 4 กุมภาพันธ์ 2561 บอย โกสิยพงษ์ ได้ใช้เวทีคอนเสิร์ต BOYdKO50th # 1 RHYTHM & Boyd The Concert ประกาศว่า กันได้ย้ายสังกัดเพลงจากค่ายเอ็กแซ็กท์มิวสิคของ จีเอ็มเอ็ม แกรมมี่ มาอยู่ค่ายเลิฟอีสตั้งแต่วันที่ 4 กุมภาพันธ์เป็นต้นไป สร้างความตกตะลึงและความน่าสงสัยให้กับผู้เข้าร่วมคอนเสิร์ตและแฟนเพลงของนภัทรอย่างมากเนื่องจากว่าสัญญาเดิมที่ทำไว้กับเอ็กแซ็กท์ยังไม่หมดลง รวมถึงนภัทรยังมีรายการที่ออกอากาศอยู่ในช่องวัน และละครที่รอออกอากาศอีกไม่น้อย ภายหลังนภัทรได้ให้สัมภาษณ์กับผู้สื่อข่าวบันเทิงว่า ตนตัดสินใจย้ายค่ายเพลงเพราะเชื่อฝีมือและประสบการณ์ของคุณบอย โกสิยพงษ์ แต่ตนก็ยังคงทำงานอื่นๆ ที่ไม่ใช่งานเพลงร่วมกับเอ็กแซ็กท์อยู่ตามสัญญาที่มีอยู่เดิม เท่ากับว่านภัทรถือสัญญาทั้งหมดสองสัญญา คือสัญญางานแสดงกับเอ็กแซ็กท์ และสัญญางานเพลงกับเลิฟอีส
รถไฟฟ้านันไก
รถไฟฟ้านันไก เป็นบริษัทเอกชนผู้ให้บริการรถไฟในภาคคันไซของประเทศญี่ปุ่น ก่อตั้งเมื่อค.ศ. 1884 ให้บริการรถไฟในสองเส้นทางหลัก คือสายหลักนันไกและสายโคยะ
เล่ห์ลับสลับร่าง (แก้ความกำกวม)
เล่ห์ลับสลับร่าง อาจหมายถึง
รถไฟฟ้านันไก
เส้นทาง
20px สายนันไก (南海線) 20px สายโคยะ (高野線)
นภัทร อินทร์ใจเอื้อ
ละคร ลูกกรุง
บท รวิน บุญเจือ เป็นนักร้องเพลงลูกกรุงที่มีน้ำเสียงอันไพเราะเหมือนมีมนต์สะกด ได้มาพบรักกับ เพชรลดา (มารี เบิร์นเนอร์) ลูกสาวนายทหารชั้นผู้ใหญ่ ฐานะทางสังคมที่ต่างกัน กลายเป็นอุปสรรคขัดขวางความรักระหว่างเขาและเธอ ทั้งคู่จะฝ่าฟันอุปสรรคครั้งนี้ไปได้อย่างไร ห้ามพลาดเส้นทางความรักของ รวิน-เพชรลดา ผ่านบทเพลงลูกกรุงอันแสนไพเราะ ในละครฟอร์มยักษ์ลูกกรุง ออกอากาศวันแรก วันที่ 16 พฤษภาคม 2562 โดยออกอากาศทุกวันจันทร์ - พฤหัสบดี เวลา 20.10 น. ทาง ช่องวัน
รถไฟฟ้านันไก
อ้างอิง
<references group="*"/>
นภัทร อินทร์ใจเอื้อ
รายการ The Golden Song เวทีเพลงเพราะ
รายการ The Golden Song "เวทีค้นหานักร้องเสียงเพราะ ที่ถ่ายทอดบทเพลงทองคำ ได้กินใจคน 2019 ที่สุด!" บทเพลงที่คุณคิดถึง จะกลับมาสร้างความตราตรึงให้คุณประทับใจอีกครั้ง ดนตรีใหม่ ร้องใหม่ และพิธีกรคู่ใหม่ ป้อง-เกลือ และสุดยอดทีมค้นหา Commentator "แม่เม้า, โจ้ สุธีศักดิ์, กบ สุวนันท์, กัน นภัทร" พร้อม "หนึ่ง จักรวาล" นั่งแท่น Music Director บนเวทีค้นหานักร้องเสียงเพราะที่มีน้ำเสียงกินใจคนยุค 2019 เวทีประกวดร้องเพลงไทย-สากล ที่ทุกเพลงดังในอดีต จนถึงปัจจุบัน จะถูกนำมาขับขานพร้อมการเรียบเรียงดนตรีใหม่ ทั้งเพลงลูกกรุง เพลงสุนทราภรณ์ เพลงละคร หรือเพลงละครเวทีให้เพราะจับจิต ฟังจับใจมากขึ้น เต็มอิ่มกับวันวานที่กำลังจะหวนกลับมา ออกอากาศทุกวันอาทิตย์ เวลา 18.30 น. ทางช่อง One31HD
ละคร ผู้ใหญ่สันต์ กำนันศรี
กันได้มีผลงานการแสดงละครทีวีอีกครั้งเรื่อง เรื่อง ผู้ใหญ่สันต์ กำนันศรี รับบท โอ่ง กำกับการแสดงโดย พงษ์ศักดิ์ ฉิมเจริญ ซึ่งแสดงร่วมกับ ศักดิ์สิทธิ์ แท่งทอง, สุจิรา อรุณพิพัฒน์ , ภาลฎา ฐิตะวชิระ , ภูศิลป์ วารินรักษ์ , ฮาย ชุติมา , รุ่งรดา รุ่งลิขิตเจริญ , เกริก ชิลเลอร์ , วราวุธ โพธิ์ยิ้ม , อรภัสญาน์ สุกใส , ตี๋ ดอกสะเดา , จตุรงค์ มกจ๊ก , วรินทราย เจียรนันทรานนท์ , และ องุ่น ดวลเพลงชิงทุน
บท โอ่ง เป็นเกษตรกรหนุ่มนักพัฒนา หน้าหล่อ เสียงใส ขวัญใจชาวดอนแจ่ม นักศึกษาจบใหม่ต้องการมาพัฒนาบ้านเกิด ที่ตำบลดอนแจ่ม ที่มีผู้ใหญ่สันต์ และกำนันศรี สองผู้นำชุมชนคู่กัดเป็นผู้ดูแล โดยที่กำนันศรี เป็นแม่ของโอ่ง และเรื่องราวความรัก ระหว่างโอ่ง กับวิว หลานสาวของผู้ใหญ่สันต์ กับยอร์ช หนุ่มอารมณ์ดีขี้กวน ลูกของเฮียย้ง เจ้าของโรงสีภายในชุมชน ที่คอยสร้างปัญหาโดยการปั่นหัวชาวบ้านให้ต่อต้านแผนการพัฒนาดอนแจ่ม งานนี้จึงต้องระดมคนรุ่นใหม่เข้ามาบริหารจัดการและให้ความรู้แก่ชาวบ้าน พร้อมต่อสู้กับนายทุนหน้าเลือดให้หมดไปจากชุมชน เรื่องราวสุดชุลมุนวุ่นวายของชาวดอนแจ่มจึงเกิดขึ้น โดยออกอากาศทุกวันจันทร์-วันพฤหัสบดี เวลา 1 ทุ่มตรง เริ่มออกอากาศตอนแรก วันจันทร์ที่ 3 พฤษภาคม ทาง ช่องวัน
การย้ายสังกัดในการทำเพลงไปค่ายเลิฟอีส เอนเตอร์เทนต์เมนต์
จากที่กันได้มาร่วมงานกับทางเลิฟอีส เอนเตอร์เทนเมนต์ เมื่อปี 2561 ภายหลังทางเลิฟอีส ได้มีการยุติบทบาทการทำงานของบอย โกสิยพงษ์ และได้มีการแต่งตั้งกรรมการบริษัทเป็น เทพอาจ กวินอนันต์ จึงทำให้กัน ได้เซ็นสัญญาใหม่กับทางเลิฟอีส เอนเตอร์เทนเมนต์อีกครั้ง ในฐานะศิลปินเต็มตัวกับทางเลิฟอีส ซึ่งผลงานในด้านเพลง ทางเลิฟอีสจะเป็นผู้ดูแลทั้งหมด ส่วนด้านของการแสดงและผลงานอื่น ๆ ยังคงเป็นช่องวัน 31 เป็นผู้ดูแล
พ.ศ. 2565
ในวันที่ 4–9 ตุลาคม พ.ศ. 2565 นภัทรได้แสดงใน Jaymart Group Presents หมู่ 2 ของอุดม แต้พานิช ที่ทรู ไอคอน ฮอลล์ในไอคอนสยาม
โบสถ์เคปทูนา
โบสถ์เคปทูนา (Skepptuna kyrka; Skepptuna Church}) เป็นโบสถ์คริสต์ลูเธอรันในสังฆมณฑลอุปซอลา ตั้งอยู่ในมณฑลสต็อกฮ็อล์ม ประเทศสวีเดน
ประวัติศาสตร์
ในโบสถ์ปรากฏหลักฐานเป็นจารึกหินอักษรรูน (จารึก U 358) ว่าปรากฏมีการนับถือศาสนาคริสต์ในพื้นที่มาตั้งแต่อย่างน้อยต้นศตวรรษที่ 11 ส่วนที่เก่าแก่ที่สุดของโบสถ์อายุราวศตวรรษที่ 13 และขยายมาเรื่อย ๆ ตลอดยุคกลาง จนเริ่มคงที่รูปร่างในปัจจุบันนับตั้งแเมื่อไหร่าวศตวรรษที่ 15 และในปี 1776 ได้มีการเปลี่ยนยอดหอคอยของโบสถ์ใหม่เพราะพบว่าของเดิมกำลังผุกร่อน และนับจากนั้นโบสถ์ก็แทบไม่มีการเปลี่ยนแปลงหรือต่อเติมใด ๆ อีก กระทั่งมีการทำนุบำรุงใหญ่ในปี 1907 ที่ซึ่งภาพเขียนเฟรสโกจำนวนมากถูกค้นพบและซ่อมแซม
เพรตตี เดดลี
เพรตตี เดดลี (Pretty Deadly) เป็นแท็กทีมมวยปล้ำอาชีพของอังกฤษ ประกอบด้วย Elton Prince (เกิด 21 พฤษภาคม ค.ศ. 1997) และ Kit Wilson (เกิด 4 สิงหาคม ค.ศ. 1994) ปัจจุบันพวกเขาได้เซ็นสัญญากับ WWE เป็นอดีตแชมป์แท็กทีม NXT 2 สมัย และแชมป์แท็กทีม NXT UK 2 สมัย
อาตาริ
ในปี 1971 โนแลนบุชเนล และเท็ดแดปนีย ก่อตั้งบริษัทไซเซอจีเอ็นจิเนียริง และได้ออกแบบสร้างวิดีโอเกมอาเขตเครื่องแรกคือคอมพิวเตอร์สเปซให้กับบริษัทนัตติงแอตโซซิเอต จนวันที่ 27 มิถุนายน 1972 บริษัทอาตาริ อิงค์ ได้ถูกก่อตั้งขึ้นและได้ว่าจ้าง อลันอัลคอรน เป็นวิศวกรด้านการออกแบบ บุชเนลตัดสินใจให้ อัลคอรน ได้ทดสอบความสามารถโดยพัฒนาเกมเลียนแบบ เกมเทเบิลเทนนิสของเครื่อง แม็กนาวอกซ์โอดีสซี ซึ่งออกวางตลาดโดยใช้ชื่อว่า ป็อง โดยแรกเริ่ม ป็อง เป็นเครื่องเล่นเกมอาเขต ต่อมาวางจำหน่ายเป็นเครื่องเล่นเกมในบ้าน บุชเนลเลือกชื่อ อาตาริ จากศัพท์ในเกมโกะ คำว่า อาตาริ ซึ่งหมายถึงกลุ่มก้อนหินซึ่งหมายถึงคู่ต่อสู้กำลังจะถูกทำให้แพ้ คำว่า อาตาริในภาษาญี่ปุ่นแปลว่า เรื่องกำลังจะเกิดขึ้นหรือบางคนกำลังถูกลอตเตอรี่
ในปี 1976 บุชเนลว่าจ้าง บริษัทกลาสวัลเลย์ สร้างเครื่องเล่นวิดีโอเกมที่ยืดหยุ่นและมีราคาประหยัดผลงานที่ได้คือ อาตาริวิดีโอคอมพิวเตอร์ซิสเต็ม หรือ วีซีเอส ซึ่งต่อมามีชื่อว่า อาตาริ 2600 แต่เนื่องจากการนำออกสู่ตลาดต้องใช้ทุนจำนวนมาก บุชเนลจึงตัดสินใจขายสิทธิให้กับ วอร์เนอร์คอมมิวนิเคชั่น ในราคา 28-32 ล้านดอลลาร์สหรัฐ และนำเงินที่ได้ไปซื้อ โฟวเกอร์แมนชั่น บุชเนลยังทำงานอยู่ในบริษัทต่อไปจนถูกไล่ออกในเดือนธันวาคม ปี 1978
ในการสร้างอาตาริ 2600 ถูกกำหนดให้วางตลาดได้ 3 ปี ในระหว่างนี้บริษัทต้องพัฒนาผลิตภัณฑ์ใหม่โดยให้มีประสิทธิภาพสูงสุดเท่าที่จะทำได้ ในที่สุดได้ออกวางจำหน่าย เครื่องรุ่นที่มีคีย์บอร์ดในตัว ในชื่อ อาตาริ 800 และรุ่นประหยัด ในชื่อ อาตาริ 400 อย่างไรก็ตามสินค้าไม่ได้รับการตอบรับจากตลาดดีเท่าที่ควรเนื่องจากผู้บริโภคให้ความสนใจ แอปเปิล ทู มากกว่าภายหลังบริษัทจึงตัดสินใจที่จะยกเลิกคีย์บอร์ดในตัว และกลับไปทำเครื่อง อาตาริ 5200
ภายใต้การบริหารงานของ วอร์เนอร์ อาตาริสามารถขายเครื่องรุ่น 2600 ได้หลายล้านเครื่องและกลายเป็นบริษัทที่มียอดขายเติบโตสูงสุดในช่วงเวลานั้น อย่างไรก็ตามพอถึงช่วงต้นปี 1980 เกิดการแข่งขันราคาอย่างมากในตลาดเครื่องเล่นเกม จากนั้นอาตาริไม่เคยประสบความสำเร็จอีกเลย วอร์เนอร์ขายสิทธิเครื่องเล่นเกม ให้ แจ็กทาไมล ในปี 1984 และขายสิทธิตัวเกมอาตาริ ให้นัมโค ในปี 1985
ทาไมล บริหารอาตาริในนามบริษัท อาตาริคอร์ป และออกจำหน่ายผลิตภัณฑ์คอมพิวเตอร์ตั้งโต๊ะในชื่อ อาตาริ เอสที ในเดือน เมษายน ของปี 1985 ต่อมาในปี 1989 ออกผลิตภัณฑ์ เครื่องเล่นเกมขนาดเล็กชื่อ อาตาริ ลิงนซ์ อย่างไรก็ตามต้องต่อสู้อย่างหนักกับ เกมบอย ของนินเทนโด จึงหันกลับไปพัฒนาเครื่องเล่นเกมรุ่น จากัวร์ แต่ไม่ประสบผลสำเร็จทางการตลาด ในปี 1996 บริษัทควบรวมกับ บริษัทเจทีเอสอิงค์ ผู้ผลิตดิสไดรฟ์ ในปี 1998 เจทีเอสตัดสินใจขายชื่อ อาตาริ และสินทรัพย์ทั้งหมดให้กับ แฮสโบรวอินเตอร์แอกทีฟ ในราคา 5 ล้านดอลลาร์สหรัฐ
มาร์รีส ครัมพ์
มาร์รีส ครัมพ์ (Marrese Crump) เกิดวันที่ 4 มกราคม พ.ศ. 2525 เป็นทั้งนักแสดงและนักต่อสู้ป้องกันตัวชาวอเมริกัน บทบาทที่โดดเด่นที่สุดของเขาคือการแสดงนำในภาพยนตร์ ต้มยำกุ้ง 2 คู่กับ จา พนม บทบาทสำคัญครั้งแรกของเขาคือการแสดงในภาพยนตร์เรื่อง เมืองระห่ำคนโหด ร่วมกับ ร็อบ แวน แดม, เดฟ บาทิสตา และ จา รูล ซึ่งจัดจำหน่ายโดย ไลออนส์เกตเอนเตอร์เทนเมนท์
ครัมพ์ได้เข้าสู่วงการภาพยนตร์เนื่องจากทักษะศิลปะการต่อสู้ของเขา บ่อยครั้งที่เขาออกแบบท่าต่อสู้ได้ดีในภาพยนตร์ที่เขามีส่วนร่วม
ชีวิตช่วงต้น
มาร์รีส ครัมพ์ ใช้เวลาส่วนใหญ่ในวัยเยาว์ของเขาในแทมปา รัฐฟลอริดา ที่โพรเกรสวิลเลจ เมื่อเขาเติบโตขึ้นมาก็ได้เป็นนักกรีฑา, เข้าร่วมแข่งขันในกีฬาฟุตบอล, บาสเกตบอล และกรีฑาประเภทลู่ แต่ความชอบโดยแท้จริงของเขาอย่างเสมอมาคือศิลปะการต่อสู้ เขาเริ่มฝึกเมื่ออายุได้ 7 ปี จากการที่พี่ชายของเขาได้แนะนำให้ไปพบกับอาจารย์คิมแจ
ในวงการภาพยนตร์
โปรเจ็กต์แรกของ มาร์รีส ครัมพ์ คือการเป็นผู้ประสานงานดำเนินการภาพยนตร์ ในส่วนที่แฟน จี.ไอ. โจ ให้ชื่อว่า "Battle for the Serpent Stone" เขาใช้เวลาบางส่วนหลังจากนั้นมุ่งเน้นไปยังอาชีพของเขาในฐานะนักแสดง โดยได้รับเชิญเป็นนักแสดงสตันท์
เมืองระห่ำคนโหด เป็นเรื่องแรกที่ครัมพ์รับบทหลักในบทบาทของมาร์คัส ร่วมกับ ร็อบ แวน แดม, เดฟ บาทิสตา และ จา รูล มาร์รีสยังทำหน้าที่ในการออกแบบท่าต่อสู้, วางแผนที่ฉากต่อสู้ในภาพยนตร์หลายเรื่อง, รวมถึงฉากต่อสู้ระหว่างมาร์คัส กับ บิ๊ก รอนนี่ (แสดงโดย เดฟ บาทิสตา)
ปัจจุบัน ครัมพ์ รับบทสมทบในภาพยนตร์ภาคต่อของ จา พนม ที่มีชื่อว่า ต้มยำกุ้ง 2
ศิลปะการต่อสู้
ความหลงใหลในศิลปะการต่อสู้ของครัมพ์เริ่มมาจากการที่เขาได้ดูภาพยนตร์ของ บรูซ ลี และเลียนแบบการเคลื่อนไหวแบบเด็กหนุ่ม เมื่อเขามีอายุ 7 ปี ก็ได้รับการฝึกฝนจากอาจารย์คิมแจผู้ซึ่งสอนตามแนวคิดแบบผสมผสาน เขาทำตามคำแนะนำของผู้สอน เขาได้เดินทางออกไปพบกับศิลปะการต่อสู้จากทั่วทุกมุมโลก นับตั้งแต่ คาราเต้, มวยไทย, กังฟู, คาโปเอร่า, มวยสากลตะวันตก, ศิลปะการต่อสู้ป้องกันตัวของฟิลิปปินส์, เทควันโด และ นินจึตสึ ตามเส้นทางสายนี้ เขาได้รับการฝึกฝนจากอาจารย์ชั้นนำระดับโลกรวมถึงระดับปรมาจารย์แห่งยุคสมัย
จากการประสิทธิ์ประสาทวิชาของอาจารย์ทั้งหลาย ส่งผลให้เขาสามารถเปิดโรงฝึกครั้งแรกเมื่อเขามีอายุได้ 18 ปี และได้แปรเปลี่ยนมาเป็นสถาบันที่ได้รับการยอมรับมากที่สุดในแทมปา ก่อนที่เขาจะปิดกิจการลงใน พ.ศ. 2548 เพื่อประกอบอาชีพของเขาในวงการภาพยนตร์
แหล่งข้อมูลอื่น
1982
เดวิด เมย์เลอร์
เดวิด จอห์น เมเลอร์ (David John Meyler, เกิดเมื่อวันที่ 29 พฤษภาคม ค.ศ. 1989) เป็นอดีตนักฟุตบอลชาวไอริช ตำแหน่งกองกลาง
จิตราล
จิตราล ตั้งอยู่ฝั่งตะวันตกของแม่น้ำคูนาร์ (หรือแม่น้ำจิตราล) ทางตอนเหนือของแคว้นแคบาร์ปัคตูนควา ประเทศปากีสถาน ทำหน้าที่เป็นเมืองหลักของอำเภอจิตราล และก่อนหน้านั้นเป็นเมืองหลวงของรัฐมหาราชาจิตราลที่เคยปกครองบริเวณนี่ก่อนที่จะผนวกเข้าในปากีสถานตะวันตกในวันที่ 14 สิงหาคม ค.ศ. 1947 นครนี้มีประชากร 49,780 คนตามสำมะโน ค.ศ. 2017
ปลาโรนันจุดขาว
ปลาโรนันจุดขาว (Spotted guitarfish, Giant guitarfish; ) ปลากระดูกอ่อนขนาดใหญ่ชนิดหนึ่ง จัดอยู่ในจำพวกปลาโรนันยักษ์ (Rhynchobatidae ) มีส่วนหัวแบนราบคล้ายปลากระเบน และเป็นทรงแหลมคล้ายหัวหอก ครีบหูขนาดใหญ่ ปาก และช่องเปิดเหงือกอยู่ด้านล่าง ครึ่งหลังคล้ายปลาฉลาม เพราะลำตัวส่วนนี้ค่อนข้างกลมมีครีบหลังสองอัน และมีแพนหางเหมือนปลาฉลาม  พื้นลำตัวสีเขียว มีจุดสีขาวกระจายอยู่ทั่วลำตัว
ปลาโรนันจุดขาว มีความยาวประมาณ 60–180 เซนติเมตร พบใหญ่สุดได้ถึง 3 เมตร น้ำหนัก 227 กิโลกรัม จัดว่าเป็นปลาโรนันชนิดที่ใหญ่ที่สุด  พบได้ตามพื้นทะเลบริเวณชายฝั่ง ของมหาสมุทรอินเดียและมหาสมุทรแปซิฟิค, ตอนใต้ของทวีปแอฟริกา, ทะเลแดง ในประเทศไทยพบได้ทั้งฝั่งอ่าวไทยและทะเลอันดามัน มักอาศัยอยู่ตามแหล่งน้ำตื้นมากกว่าน้ำลึก รวมทั้งบางครั้งอาจเข้าไปในแหล่งน้ำกร่อยหรือน้ำจืดบริเวณปากแม่น้ำได้ด้วย หากินอาหารได้แก่ สัตว์หน้าดิน เช่น ปลาขนาดเล็ก และสัตว์น้ำมีเปลือกชนิดต่าง ๆ
ปลาโรนันจุดขาว ไม่จัดว่าเป็นปลาเศรษฐกิจโดยตรง แต่ในบางครั้งก็ติดเบ็ดหรืออวนของชาวประมง จึงเจอมีขายเป็นปลาบริโภคในตลาดปลาริมทะเลบางตลาดเป็นบางครั้งบางคราว สถานภาพปัจจุบัน เป็นสัตว์ที่มีแนวโน้มใกล้สูญพันธุ์
อี ฮี-โฮ
อี ฮี-โฮ (21 กันยายน พ.ศ. 2465 – 10 มิถุนายน พ.ศ. 2562) สุภาพสตรีหมายเลขหนึ่งของเกาหลีใต้ช่วงปี 2541-46 เป็นภริยาของคิม แด-จุง ประธานาธิบดีคนที่ 8 ของประเทศ
อี ฮี-โฮดำรงตำแหน่งประธานของศูนย์สันติภาพคิมแดจุง โดยมีบทบาทในการส่งเสริมความสัมพันธ์อันดีระหว่างประเทศเกาหลีเหนือและเกาหลีใต้ รวมทั้งช่วยบรรเทาความยากจน
ประวัติ
เธอเกิดที่เมืองเคโจ จังหวัดเคกิ ช่วงที่ญี่ปุ่นปกครองคาบสมุทรเกาหลี (ปัจจุบันคือโซล ประเทศเกาหลีใต้) บิดาชื่ออี ยง-กี (이용기) ส่วนมารดาชื่ออี ซุน-อี (이순이) สำเร็จการศึกษาระดับมัธยมศึกษาจากโรงเรียนมัธยมหญิงอีฮวา และปริญญาตรีจากมหาวิทยาลัยแห่งชาติโซล เมื่อปี พ.ศ. 2493
เธอสมรสกับคิม แด-จุง เมื่อปี พ.ศ. 2505 มีบุตรด้วยกันสามคน จนกระทั่งสามีถึงแก่อสัญกรรมเมื่อปี พ.ศ. 2552 หลังจากนั้นเธอยังมีบทบาทด้านการสาธารณสุขของประเทศเกาหลีเหนือเพื่อพัฒนาความสัมพันธ์ระหว่างประเทศ ซึ่งเป็นการสานต่อนโยบายของสามีที่พยายามสร้างความปรองดองแก่เกาหลีทั้งสอง
อี ฮี-โฮเข้ารับการรักษาโรคมะเร็งตับและโรคอื่น ๆ ที่โรงพยาบาลเมื่อเดือนมีนาคม พ.ศ. 2562 เดือนเมษายนปีเดียวกัน อี ฮง-อิลบุตรบุญธรรมคนโต ซึ่งเป็นนักการเมืองและผู้บัญญัติกฎหมายเสียชีวิตขณะอายุ 71 ปี ซึ่งไม่มีใครบอกเธอเกี่ยวกับการมรณกรรมของลูกเลี้ยง เพราะเกรงว่าจะทำให้เธอมีสุขภาพที่แย่ลง อี ฮี-โฮถึงแก่กรรมด้วยโรคมะเร็งตับเมื่อวันที่ 10 มิถุนายน พ.ศ. 2562 ณ โรงพยาบาลเอกเทศในโซล สิริอายุ 96 ปี
ปรีติ บารมีอนันต์
ปรีติ บารมีอนันต์ เกิดเมื่อวันที่ 20 ตุลาคม พ.ศ. 2525 เป็นนักร้องนำวงแคลช ศึกษาจบจากโรงเรียนราชวินิตบางแก้ว และระดับอุดมศึกษาจากคณะศิลปกรรมศาสตร์ มหาวิทยาลัยกรุงเทพ